La Catalana visita Ripollet mentre el Besòs vol seguir a dalt | Diari de Sant Adrià\nLa Catalana visita Ripollet mentre el Besòs vol seguir a dalt\nEl Ripollet serà un dur rival per la Catalana I Foto: UD Catalana.\n08/11/2013 - Al grup II de Segona Catalana, els groc-i-negres aspiren a encadenar dues victòries seguides després de superar la setmana passada al Cirera a Sant Adrià (4-3). El Besòs rep a la Fundació Grama.\nLa jornada de futbol comarcal a Sant Adrià del Besòs ens deixa partits interessants aquest cap de setmana. A Segona Catalana, la UD Catalana té l’objectiu de deixar la zona mitja de la classificació i aspirar a cotes més altes.\nL’equip entrenat per Alberto Morales ha demostrat tenir potencial per competir contra els millors, fet que queda palès en els bons partits realitzats pels groc-i-negres davant rivals d’entitat com la Guineueta (0-0), el Molletense (2-4) i el Carmelo (1-2).\nDiumenge (12h) la Catalana té una dura prova de foc, ja que visita el camp del tercer classificat, el Ripollet. Els vallesans sumen 18 punts, sis més que els de Sant Adrià, i acumulen set jornades sense perdre. El Ripollet és, també, la tercera millor defensa del campionat. En cas de guanyar, la UD Catalana es posaria amb 15 punts després de 10 jornades, registre que faria ser optimistes de cara a assegurar la permanència sense massa problemes.\nAl grup XV de Quarta Catalana, l’altre equip del municipi, el Besòs Atlètic, segueix ferm en la seva voluntat de pujar de categoria. El Besòs està mantenint un intens duel amb el Mirasol Baco Unión de Sant Cugat al capdavant de la classificació. Els vallesans són líders amb 18 punts, pels 15 del Besòs, tot i que l’Atlètic té un partit menys.\nAquesta setmana el Besòs rep al seu camp a la Fundació Grama. La Fundació, desena a la lliga, ho té complicat perquè els locals no han perdut encara a casa. El partit està previst per diumenge a les 12h.


El vidre al cor: d’abril 2021\n[Home que espera, II, 1993]\nA en Gerard i la Laura\nEmbolcallem en el silenci\nla vella saviesa de les paraules\nla veritable història d’hiverns passats\ndrames ja coneguts, la injustícia, la fam.\nNomés el vent, de vegades,\nens llença al rostre cops de memòria\nmentre aus furioses picotegen les roques.\nRecord de Ramon Julibert i Torras: El senyor que cantava al metro\nRECORD DE RAMON JULIBERT I TORRAS (1929-2013):\nEL SENYOR QUE CANTAVA AL METRO\n[EL VIDRE AL COR, 1-VI-2015]\nEll deia que no cantava, sinó que estudiava, que es preparava per cantar.\nMe’n recordo a la fi dels anys setanta que de tant en tant el veia recorrent amunt i avall l’andana de la línia verda a l’estació de Passeig de Gràcia, tot cantant. Si érem a prop, el saludava amb un “Bon dia!” i ell retornava la salutació amablement, de paraula o amb la mirada. M’he emocionat veient-ne el documental.\nLa seva mirada tendra em va colpir des de la primera vegada que el vaig veure i escoltar, i més sent jo un adolescent amb totes les ferides obertes. I el fet de ser al metro i sentir un home que canta, que et du a altres mons que, en efecte, són aquí. Amb tota la naturalitat, això formava part de la quotidianitat d’aquesta estació.\nDesprés del feixisme –el silenci als carrers–, amb el temps, vingué el nou ordre postfeixista municipal del PSC-PSUC(ICV-EUiA)-ERC: Canal Metro. Van pispar un projecte autònom i convertiren les andanes en espais per a la propaganda política i el consum, i durant dècades ens massacraren el cervell, les oïdes, els timpans. Mai no vaig sentir l’Ovidi i el Toti al metro de Barcelona... Com podia plantar cara, una sola veu, contra la maquinària impune dels sons del poder?\nEll vivia en condicions extraordinàriament humils. I malgrat tot no parà de cantar.\nLa història de l’univers, la història de totes les històries, és en una sola història petita més de l’existència col·lectiva dels carrers de la nostra ciutat, Barcelona. Aquí, la passió d’un home per la vida feta cant.\n“Disfruto del passat, disfruto del present, però el que més m’agrada és parlar del futur, i fer-ho!”\nAmb gratitud de tot cor, senyor Ramon!\nHi ha instants, al metro, en què de cop i volta enllaço ressons antics i només sento la teva veu. I t'acompanyo en el viatge, company. Voldria una ciutat que canta, sempre i arreu... Tu, sense saber-ho, també eres Rosa de Foc.


SUBCOMISSIÓ D’INFRAESTRUCTURES DEL CME (I) | USPAC - mossos d'esquadra\nSUBCOMISSIÓ D’INFRAESTRUCTURES DEL CME (I)\nInici / SUBCOMISSIÓ D’INFRAESTRUCTURES DEL CME (I)\nEnviat per editor el Dv, 31/05/2019 - 20:56\nUSPAC va denunciar la manca de previsió que s’havia tingut en quant a les dependències policials. Els nombrosos casos de problemes amb la climatització han vingut per no preveure la finalització de la vida útil de les màquines refrigeradores.\nUSPAC va presentar, l’any passat, diverses denúncies a inspecció de treball per les elevades temperatures als vestidors: comissaries de la RPMS, RPMB,... vam enregistrar temperatures superiors als 29ºC, arribant en algun d’ells a 34ºC. L’administració havia fet cas omís a les diverses denúncies presentades al comitè de seguretat, qui continuava a dient-nos que els vestidors no eren un lloc de treball i per aquest motiu no ho volien solucionar. Doncs, Inspecció de Treball va donar la raó a USPAC. Com a conseqüència, s’estan mesurant les temperatures i d’aquesta manera serà la inspecció de treball la que obligarà a la administració a posar solució.\nEn quant a altres renovacions d’equips de climatització, estan licitades:\n- Cervera, Mollet del Vallès i Blanes està previst que al mes de juliol s’instal·lin.\n- La Bisbal, Sant Feliu de Guíxols, Roses i Arenys de Mar, no arribaran aquest estiu.\n- Berga i Ciutat Vella s’instal·laran al juliol.\n- Granollers es troba en fase de licitació, no arribarà per a aquest estiu.\nAltres temes que es van tractar van ser:\n-Escales ACD Pineda de Mar es podran canviar a l’octubre 2019, si tot va bé.\n-Trasllat Grup Informació de l’ISPC.- Finalment es traslladaran a les dependències de Montcada i Rexach. Ens diuen que ho van parlar amb ells i hi estan d’acord.\n-Adjudicada la Renovació de les càmeres de seguretat de les comissaries Les Corts, Horta Guinardó, ABP Sabadell, Sant Adrià, Reus i Lloret de Mar i en una segona fase, totes les de la RPG, RPC, RPPO i RPP. La resta regions més endavant. La Il·luminació perímetre dependències policials acompanyarà al canvi de les càmeres de seguretat.\n-Adjudicades obres a l’edifici A d’Egara a l’arxiu, façana i altres de distribució de climatització i accessos.\n-Instal·lacions fotovoltaiques. Pel canvi de legislació s’utilitzaran per autoconsum a les comissaries on hi tenen; RPCT, RPTE i RPMS.\nEs va denunciar la baixa qualitat de les noves cadires, esperem ho tinguin en compte.\nTambé es va reclamar la manca d’espai als vestidors de la Ciutat de la Justícia per a tots els treballadors destinats en aquest edifici. Amb el trasllat de nous efectius de trasllats, no hi ha espai per a tots i es pretén que alguns treballadors tinguin la seva taquilla a Sants, incomplint la normativa de seguretat i riscos laborals.\nEs va parlar de la nova Comissaria de Sarrià-Sant Gervasi, on vam denunciar que les taquilles tenen que ser amb prou espai i a norma per les necessitats dels Mossos.


El Pirineu gironí tancarà un molt bon estiu - Diari de la neu\nCerdanya, RipollèsACN 05.09.202108.45 h\nEl Pirineu gironí tancarà un molt bon estiu Autor/a: FGC\nEl pirineu gironí tanca "un molt bon estiu" i espera una temporada d'hivern "similar a la del 2019". El sector reconeix que, tot i la pandèmia, el turisme de proximitat "ha respost" i que s'ha desestacionalitzat.\nEl Pirineu gironí tancarà un molt bon estiu (Foto: Vallter 2000).\n30.07.2021. La Molina a l'estiu: esport, natura, aire fresc i paratges verds\n23.07.2021. Trekkings i molt més a la Vall de Núria\n07.08.2021. Vallter: una muntanya amb vistes al mar i una carretera històrica


Necessitats formatives dels AODL per millorar les competències en desenvolupament local | Xarxa d’AODL i DL\nMi espacio en XARXA\nNecessitats formatives dels AODL per millorar les competències en desenvolupament local\nEns trobem al mes de març i alguns de vosaltres fa uns mesos que heu iniciat una nova etapa professional en l’àmbit del desenvolupament local. D’altres, porteu ja uns anys desenvolupant els vostres plans de treball als vostres territoris d’actuació. En tots els casos, de ben segur que us heu trobat amb la necessitat de millorar les vostres capacitats i competències en temes com, per exemple, la gestió de projectes, el màrqueting territorial o la planificació estratègica.\nEn aquest sentit, volem recollir les vostres impressions/inquietuds/sugerències al voltant de les necessitats formatives que els AODL podeu precisar. Aquesta informació serà de gran interès de cara a la possible planificació de noves accions formatives per a l’any vinent.\nUs deixem 2 mesos per tal que ens comenteu. En cas que el volum de comentaris sigui elevat, passarem a crear un debat entorn a les necessitats formatives dels AODL.\nCarles González— Mié, 11/03/2015 - 14:59\nJo vaig fer un curs de 50h de Desenvolupament Econòmic Local al Col·legi de sociòlegs i politòlegs l'any 2008 i em va anar molt bé, ja que per una banda em va donar una visió global del desenvolupament econòmic local, i per altra banda un coneixement de les diverses àrees que el composen i també de manera molt general el que diu la Betlem, com conèixer el territori. Crec que se segueix fent una edició cada any i és positiu per tothom però sobretot per les persones que comencen en aquest àmbit. Estaria bé, al menys per mi, fer ara un curs de continuació que aprofundís una mica més.\nA banda d'aquesta formació generalista, segons les tasques específiques de l'AODL o del tècnic de promoció econòmica els cursos adients podrien ser molt diversos.\n0 personas les gusta\nDolors Etxalar Rubió— Mié, 11/03/2015 - 13:15\nEstic amb la Betlem que el tema dona per molt. Comparteixo amb ella que és fonamental tenir un coneixement bàsic sobre com interpretar dades. Segurament que tots nosaltres hem arribat a les entitats on treballem i hem trobat un recull més o menys quantiós d'estudis i informació prèvia i amb la possibilitat d'accès a moltes altres dades externes que sovint no gestionem, no processem.\nTambé crec que és interessant una formació en temes de comunicació a diferents nivells, no només en aspectes de difusió de projectes ( que també) sinó en capacitat de parlar en públic, gestió de reunions i equips de treball...\nCrec que bona part de la nostra feina consisteix en arrossegar, fer de motor, ( dinamitzar no?) i això també té una part de tècnica que es pot aprendre. No sé si m'explico\nNemo Remesar— Mié, 11/03/2015 - 08:26\nMoltes gràcies per les vostres aportacions! Si la idea suscita més interès podríem iniciar un debat al voltant de les necessitats formatives d'AODL i dels professionals que es dediquen al desenvolupament local i l'ocupació.\nSergi Frias— Dom, 15/03/2015 - 13:17\nCom diu el Víctor, tot el que estigui relacionat amb la 'nova economia' considero que és imprescindible. També és veritat que pel meu dia a dia són temes que em toquen ben d'aprop, i donar resposta a joves emprenedors, molt sovint empesos per la necessitat 'd'autoocupació' (un altre debat molt interessant), en un context tan canviant com l'actual és molt important que els professionals que els hi donem suport tinguem una visió clara de les diferentes opcions, tan jurídiques com organitzatives, com a nivell de vendes, de noves plataformes tecnològiques, etc. Principalment, i aquesta plataforma impulasada des del SOC és un gran exemple, penso que la concepció de treballar en 'plataforma', de manera col·laborativa, és la direcció que hem de prendre de manera decidida i amb plena convicció des de les diferents àrees públiques. L'economia col·laborativa ja està sent i pot esdevenir una de les grans solucions, en forma d'oportunitat, per optimitzar recursos, posar en contacte talent i coneixement i ajudar a impulsar una 'nova manera de fer' que la societat reclama des de difernets nivells. Nosaltres hem d'estar a l'alçada i formació 'actualitzada' en aquest sentit hauria de ser quelcom normalitzat, per contribuir a la construcció d'una societat moderna, sensible a uns valors de sostenibilitat i rendibilitat a parts iguals i projectada al món, com s'acostuma a dir: glocal! ;-) Però més enllà de les nomenclatures, estic 100% convençut del camí que hem d'agafar tots plegats. Per tant, i per acabar, tot el que sigui apostar des d'estaments públics com el SOC per augmentar les habilitats i coneixements del professionals del desenvolupament local en aquesta direcció crec que serà tot un encert. ;-)\nVíctor ÀLVAREZ ...— Mar, 10/03/2015 - 10:42\nPersonalment crec que seria necessària formació i estratègies de treball sobre la nova economia: e-economia, e-vendes, creació i funcionament de les e-empreses, vendes internacionals, etc..\nBetlem Parés— Sáb, 07/03/2015 - 20:25\nnecessitats formatives, dóna per molt i i intentaré fer més endavant una proposta més completa però avanço un tema que crec vital pels AODLS i per tot els equips de DL. Formació en CONEIXEMENT DEL TERRITORI I EN INTERPRETACIÓ DE DADES PER ACTUAR, hi ha moltes dades, molta informació però en falta coneixement en interpretació de què volen dir les dades que tenim i com hem d'actuar a partir de de les interpretacions. Sobretot en dades socio econòmiques d'un territori, recullen dades, se'n fan estadístiques però cal aprendre a saber què ens diuen i que no ens diuen. Espero que s'entengui.\nAutor: Nemo Remesar\nFecha máxima de votación:\nDe Martes, 13 Enero, 2015 hasta Viernes, 30 Septiembre, 2016


Noticias que nunca salen en El Punt - Notícies que mai surten a El Punt - El polvorín\nNoticias que nunca salen en El Punt - Notícies que mai surten a El Punt\nL'investigador cubà Humberto Ríos ha aconseguit el guardó ambiental Goldman 2010, considerat el "Nobel Verde", pel desenvolupament de l'agricultura ecològica al seu país. Són ja 55.000 agricultors i 100 científics els que es dediquen a la implementació i explotació sostenible de les terres a Cuba. Aquest Doctor en Ciències Agrícoles ha posat a produir terres abandonades i ha vist com les collites s'han multiplicat per tres, el que ha reportat sobirania i suport als productors i a poc a poc retalla la seva dependència de l'exterior.\nAquest investigador de l'Institut Nacional de Ciències Agrícoles (INCA) de l'Havana va crear el Programa d'Innovació Agropecuària Local (PIAL) i un moviment participatiu d'agricultura auto sostenible amb mètodes racionals de cultiu. Va implementar una estratègia que combina el talent i l'experiència de científics i productors agrícoles per a un maneig sostenible de les terres.\nVa posar a disposició dels camperols tota la diversitat genètica de llavors preservades en institucions científiques, propiciant que aquests creessin les seves pròpies xarxes experimentals i aconseguissin resultats notablement superiors en els rendiments sense l'ús d'agroquímicos.\nEl guardonat afirma que no va ser tan difícil convèncer els camperols per a la posada en pràctica d'aquest projecte. "Vaig anar als camps i vaig començar a parlar amb els productors. Quan els vaig explicar que hi havia entre 100 i 200 varietats de fesols, no ho podien creure. Vaig sembrar totes les varietats, una al costat de l'altra, els vaig posar un número d'ordre, perquè ells seleccionessin, atenent els seus verdaders interessos, no a noms. Quan van constatar la gran diversitat de cultius, fins i tot amb característiques que s'havien perdut durant anys, i els alts rendiments sense aplicació de químics, gairebé van plorar. A partir d'aquell moment, es van apropiar de la iniciativa".\nVan ser els propis camperols que es van encarregar d'aplicar tot el procés, de sembrar a les seves parcel·les les varietats dels grans i d'estendre-les a la resta de la comunitat. La resta va ser una reacció en cadena.\nRíos propugna una nova organització agrícola, menys centralitzada i desburocratizada, que implica canvis en la comercialització dels productes i increment dels incentius a productors i consumidors, a través de l'eliminació de tabús imposats des de dalt, que durant anys han llastrat l'apogeu de la producció agropecuària cubana.\nHumberto Ríos, de 47 anys d'edat, és també compositor i el primer cubà que rep el premi Goldman. En la cerimònia de lliurament a Washington es trobava el president Barack Obama, a qui li va regalar un disc amb la seva música.\nEl Premi Ambiental Goldman el van crear el 1990 els líders cívics i filantròpics Richard N. Goldman i la seva esposa, Rhoda H. Goldman. Fins ara l'han rebut 139 persones de 79 països, seleccionades a partir de nominacions remeses per una xarxa mundial d'organitzacions i individus ecologistes.


Diego Mir o la utilitat del disseny - Revista Mètode\nPortada del número 108 elaborada per Diego Mir.\nA finals de novembre de 2017 un mural amb el lema «L’horta és vida» aparegué pintat en un mur proper a la V-21, l’autovia d’entrada nord a la ciutat de València. Al costat del lema, hi havia la «corxofa», una carxofa invertida amb detalls –una gota de sang, dues artèries, una fletxa que la travessa– que recordaven els cors dels enamorats travessats per Cupido, evocant un amor incondicional per l’horta. El mural era fruit de la col·laboració entre el col·lectiu Per l’Horta i el dissenyador gràfic Diego Mir, amb l’objectiu de denunciar i fer visible la previsible destrossa: el Ministeri de Foment projectava ampliar la V-21 a costa de 80.000 m2 d’horta i l’enderroc de l’edifici on es trobava el mural, el Forn de Barraca.\nPartint de la concepció d’utilitat social, és evident que l’èxit d’un dissenyador passa perquè la societat s’apropie dels seus productes. Això precisament és el que va passar amb la «corxofa», coincidint amb el moment àlgid de la lluita contra l’ampliació de la V-21. Reproduïda amb èxit en samarretes i banderoles, l’enderroc del Forn de Barraca, amb el seu mural, en setembre del 2019, va escampar el dibuix per tota la ciutat en pancartes, pintades i accions de protesta. La imatge ideada per al mural ha esdevingut un símbol de la defensa del territori valencià, portat orgullosament per molta gent que desconeix qui és Diego Mir. Parafrasejant el personatge del jove carter imaginat per Antonio Skármeta, el bon disseny «acaba sent propietat de qui el necessita».\nIl·lustracions de la sèrie «Ciència ciutadana» de Diego Mir (2021), realitzades per al número de Mètode dedicat a la col·laboració entre ciutadania i ciència.\nartart i ciènciaciència ciutadana\nProfessor de secundària i membre de Per l'Horta (València).\nNotícies Sociofolcologia Opinió Metodart Ciència per a poetes\nLa salut mental que volem


crònica | Assemblea URV\nPosted on Mai 4, 2012 by assembleaurv\nContinuen les retallades, augmenten les taxes universitàries brutalment, augmenta la misèria, la ràbia… i Tarragona viu la jornada de vaga més combativa dels últims anys… les seus del PSOE i PP, bancs i caixes són atacades, els mossos carreguen indiscriminadament… dies després comencen les detencions polítiques… Interior de la mà d’en Felip Puig imposa mesures pròpies de temps passats…\nArran dels fets ocorreguts durant la passada vaga general del 29 de març en que el nivell de combativitat i tensió social va esclatar amb contundència, l’assemblea universitària va decidir no obviar un tema tan espinós i polèmic com aquest, tot organitzant un debat sobre la legitimitat de l’ús de la violència. De fet, la convocatòria va ser un èxit, i un quarantena de persones van participar d’aquest acte del passat 18 d’abril. El debat que va durar una hora i mitja aproximadament va servir perquè s’exposessin diferents visions sobre un concepte tan complex com la violència.\nSi en algun punt estaven d’acord tots els assistents és en que la violència estructural exercida pel sistema capitalista cap a les persones és infinitament superior en abast i dolor als aldarulls atribuïts als ja coneguts com joves encaputxats. I que aquesta expressió de ràbia social o vandalisme, segons es consideri, va ser utilitzada pels mitjans de comunicació per desviar el focus d’atenció d’una jornada de vaga amb manifestacions històriques. Tanmateix… quin paper han de prendre els moviments socials davant aquest fenomen?\nUna qüestió estratègica\nEn les primeres intervencions es va defensar que davant la constant i massiva violència estructural era legítim l’ús de l’autodefensa. Es va fer incís en aquest concepte, l’autodefensa, com a resposta a prèvies agressions, fugint de la connotació de violència gratuïta promoguda pel poder polític i els mitjans. Però la divergència va arribar en el moment que es considerava oportú fer ús d’aquest mitjà, com a qüestió estratègica per ampliar el suport social.\nCertes intervencions van defensar que actualment no és prudent començar a utilitzar aquests mitjans ja que espanten a les masses, allunyant-les encara més dels moviment revolucionaris. D’altres creien que aquesta expressió de ràbia social era inevitable i que s’havia de fer pedagogia per fer entendre que allò no era violència, sinó autodefensa, que no era la malaltia, sinó el símptoma.\nArribat a aquest punt es va debatre sobre com arribar a la gent i si aquestes expressions de lluita hi ajudaven o no. Es va fer incís en que únicament la pràctica política i la resistència pacífica poden engrandir més les files de la resposta social, que l’autodefensa o la violència espanten i allunyen a la gent. En aquell moment es va produir una intervenció que defensava que emprendre el camí abans esmentat, no es contradiu en donar una resposta més combativa i contundent. Aquesta reflexió va anar acompanyada d’una contextualització que afirmava que ens trobem en un punt nou de la història. Per primera vegada a la història tenim un context en que la tensió social augmenta desmesuradament i la resposta social no és proporcional (a causa de l’alt nivell d’alienació). Que cal accelerar aquest procés i que cal buscar noves vies, i que una d’aquestes vies pot ser conjuntar una bona acció política de conscienciació amb l’acció directa.\nEn defensa de la no-violència\nTot i que durant la primera part del debat totes les intervencions legitimaven l’autodefensa en relació al context imperant, discrepant dels tempos, al llarg del debat també hi hagué intervencions que defensaven la no-violència com arma més potent per desmantellar el sistema. Es va fer incís en la figura de Gandhi, en la aposta per la desobediència civil, ja que és un mètode de lluita que incomoda i que deixa sense arguments la resposta repressiva estatal. Certa intervenció va exposar que som nosaltres qui decidim quin camí emprendre si el de l’autodefensa, o el de la no-violència, i que al llarg de la història només s’havia usat el primer (perquè funcionava), però que ens havíem de plantejar aquesta possibilitat. Que la violència només engendra violència i que al cap i a la fi cal començar a construir quelcom nou des de la base i amb un nous valors conseqüents amb la nostra pràctica política.\nRàpidament aquesta intervenció va ser rebatuda amb l’argument que els moviments socials no escolleixen els mitjans que emprendre, sinó que és el propi sistema capitalista el que obliga de fer ús de l’un o l’altre. També es va criticar que s’establís la dicotomia entre activista violent o no-violent, remarcant l’ampli ventall de possibilitats existents, i que en cap moment l’ús de l’autodefensa implica que una persona sigui violenta.\nNo val faltar tampoc el debat de sobre com les noves tecnologies poden ser un arma molt potent per combatre el sistema establert.\nDesprés d’una hora i mitja de debat en que les assistents van defensar amb entusiasme la seva postura, el debat es va donar per finalitzat tot i que de ben segur hagués pogut continuar. En definitiva, l’Assemblea de la URV, valora molt positivament aquesta experiència com una forma de créixer, de formar-nos col·lectivament per tal de dur a terme la nostra lluita amb la millor estratègia possible.\nPosted in Uncategorized\tTagged crònica


#McLaren50: 5 claus de la seva història – Fórmula 1 en Català\nFa exactament un mes es van complir 50 anys de la primera cursa de McLaren a la Fórmula 1. El 22 de maig de 1966 Bruce McLaren abandonava des de la quinzena posició a Mònaco, però donava inici al segon equip amb més història del campionat, després de Ferrari. Recordem aquí 5 fets determinants de McLaren que l’han ajudat a ser el que és avui dia.\n5. A part de la Fórmula 1…\nEn consonància amb l’esperit del seu temps, l’equip McLaren no estava pensat només per a competir a la Fórmula 1. El primer McLaren, construït el 1964, va ser un cotxe de grup 7, i l’M1B ja va competir al campionat Can-Am, que a finals dels 60 i fins a la seva dissolució el 1974 va ser sinònim de campionats per als cotxes taronges. Tot i abandonar la categoria el 1972, McLaren és el constructor amb més victòries a la Can-Am (43) i amb més títols, amb 5 (2 McLaren, 2 Denny Hulme i 1 Peter Revson).\nPerò en Bruce no només volia competir en sports-cars. Les 500 milles d’Indianapolis també eren el seu objectiu. Ell no va arribar a participar-hi, però McLaren va guanyar tres vegades la cursa, primer el 1972 amb l’equip Penske i Mark Donohue conduint, i el 1974 i el 1976 amb Johnny Rutherford en l’equip oficial. Els xassís McLaren van aconseguir 27 victòries i dos títols IndyCar (1973 Roger McCluskey i 1977 Tom Sneva), si bé Rutherford a l’equip McLaren només va poder ser tres vegades subcampió del campionat americà.\nI una altra de les coses que Bruce McLaren somiava també s’ha complert: còrrer i guanyar a Le Mans. Ja en vida del fundador es va crear l’M6GT. Per problemes d’homologació no va còrrer a les 24 hores, però McLaren convertir el cotxe en el millor cotxe de carrer disponible, i construir-ne 250. Finalment només se’n van construir dos.\nNo va ser fins al 1993 que el McLaren F1 va veure la llum. És, encara avui, un dels millors cotxes construïts mai, i la versió per a Le Mans va guanyar al debut l’any 1995, convertint McLaren en l’únic constructor en haver guanyar Le Mans, Indianapolis i el mundial de Fórmula 1.\nEl canvi dels anys 70 als 80 va viure la primera revolució important a McLaren. L’equip portava unes temporades dolentes; l’èxit de l’M23 havia deixat la marca enrere i noves innovacions com l’efecte terra o els motors turbo tenien a McLaren vuitena el 1978 i setena el 1979. Les coses van arribar a un límit el 1980, on a pesar dels esforços de John Watson i un prometedor debutant anomenat Alain Prost, l’equip va ser novè sense aconseguir ni un podi, cosa que només havia passat en les dues primeres temporades de l’equip.\nMayer i Dennis no van acabar d’entendre’s i el primer vendria la seva part i marxaria de McLaren el 1982. Barnard per la seva banda va construir el primer xassís de fibra de carboni (l’MP4/1), i Dennis va convèncer TAG per invertir en un motor turbo dissenyat per Porsche, que va portar l’equip a tres títols de pilots i dos de constructors entre 1984 i 1986.\nRon Dennis és una persona que no agrada a tothom, però no es pot negar que sota el seu lideratge McLaren va tornar a les victòries i es va establir de manera ferma com a equip històric del campionat. A més, l’associació amb Marlboro va ser una de les més importants de l’equip, amb una duració de 22 anys.\nL’MP4/1 en mans de John Watson\nCap al 1987 l’equip havia perdut una certa competitivitat davant els Williams-Honda, i Ron Dennis no es va quedar assegut esperant. Per al 1988 va fitxar Ayrton Senna per acompanyar Alain Prost en la que seria potser la parella de pilots més forta de la història, i a més va prendre els motors Honda a Williams en negar-se aquests a fitxar Satoru Nakajima com a pilot. Honda tenia clar que volia seguir amb Senna i Nakajima, així que se’n va anar a McLaren amb el brasiler i va seguir a Lotus amb el japonès.\nL’associació McLaren-Honda va restablir-se l’any 2015 i encara no han obtingut els resultats esperats. Però recordem que Honda als 80 va trigar 4 anys a guanyar el títol amb Williams. Tot just estem a la segona temporada del retorn…\nEls mitjans dels 90 van ser temps per a una nova re-invenció. Havent perdut els motors Honda a finals de 1992, a Ayrton Senna a finals de 1993 i a Marlboro a finals de 1996, l’equip va canviar totalment per entrar victoriós al segle XXI.\nAmb Mika Häkkinen i David Coulthard com a pilots, i amb un patrocinador nou en la tabaquera West, el 1997 McLaren va tornar a les victòries després de 4 temporades. Amb l’arribada del dissenyador Adrian Newey, l’equip va tornar a la primera línia.\nMalgrat tot, els anys de Mercedes deixen una lleugera sensació de rendiment per sota les expectatives. En 20 temporades d’associació amb la marca alemanya, l’equip va aconseguir 78 victòries però només 3 títols de pilots (Häkkinen 1998 i 1999 i Hamilton 2008) i sobretot, només un títol de constructors el 1998. Certament amb una mica més de sort i/o fiabilitat, pilots com Häkkinen, Räikkönen, Alonso, Hamilton o Button podrien i haurien d’haver obtingut algun títol més.\nEspecialment sagnant és la temporada 2007, on tant Alonso com Hamilton van quedar a un punt del campió i a més l’equip va ser desqualificat dels constructors per l’escàndol de l’espionatge.\nPer a mi, si una cosa queda de tot el que és McLaren avui en dia, aquest és el llegat del fundador, Bruce McLaren. Qui hauria dit que un neozelandès, que als 9 anys va patir una malaltia que el va deixar lleugerament coix, arribaria a crear una de les marques més importants de l’automobilisme?\nAquest afecte va ser el que va fer que tots ells, amb Mayer i Hulme al capdavant, mantinguessin l’equip viu malgrat la desaparició d’en Bruce, i que un cop arribada la fusió amb Project 4, les coses no canviessin totalment, amb Ron Dennis al capdavant complint alguns dels projectes que McLaren ja havia pensat fa tants anys.\nPerò el llegat de McLaren no es limita a l’equip. Juntament amb Hulme i Chris Amon, han estat el mirall per a desenes de pilots que han seguit els seus passos, guanyant a Indianapolis, Le Mans i al Pikes Peak, entre d’altres, un botí força important per a un país de poc més de 4 milions d’habitants.\nPer acabar, res millor que el que va dir el propi Bruce McLaren sobre la mort de Timmy Mayer (germà d’en Teddy), que serveix també com a epitafi per a ell mateix:\n“Quan va arribar la notícia que havia mort, va ser terrible per a tots nosaltres, però qui pot dir que no ha vist més, fet més i après més en els seus pocs anys que no pas molta gent en tota la seva vida? Fer quelcom bé és tant valuós que morir intentant-ho fer millor no pot ser una estupidesa. Seria malgastar la vida no fer res amb l’habilitat que cadascú tenim, doncs crec que la vida es mesura en el que s’aconsegueix, no només en edat.”


Anell de Bishop - Viquipèdia, l'enciclopèdia lliure\nAnell de Bishop\nUn anell de Bishop és un hipotètic hàbitat espacial giratori proposat originalment el 1997 per Forrest Bishop. Igual que passa en altres dissenys d'hàbitats espacials, l'anell de Bishop giraria per produir gravetat artificial per mitjà de la força centrífuga. La principal diferència respecte dels dissenys clàssics produïts a la dècada de 1970 per Gerard K. O'Neill i la NASA, és que utilitzaria nanotubs de carboni en comptes d'acer, la qual cosa permet construir un hàbitat espacial molt més gran. En la proposta original, l'hàbitat seria d'uns 1.000 quilòmetres (620 milles) de radi i 500 quilòmetres (310 milles) d'ample, la qual cosa suposa 3 milions de quilòmetres quadrats (1,2 milions de milles quadrades) d'espai habitable, comparable en grandària a països com Argentina o l'Índia.\nA causa de la seva enorme escala, l'anell de Bishop no hauria d'estar tancat com l'Stanford Torus sinó que podria ser construït sense "sostre", amb l'atmosfera retinguda per la gravetat artificial i parets d'uns 200 km (120 milles) d'altura. L'hàbitat seria orientat amb el seu eix de rotació perpendicular al pla de la seva òrbita, ja sigui amb una disposició de miralls per reflectir la llum solar sobre la vora interna o una font de llum artificial en el mitjà, alimentada per una combinació de panells solars en l'exterior de la llanda i satèl·lits d'energia solar.\nTambé a diferència de la dècada de 1970 les propostes de la NASA, on els hàbitats es col·locarien a l'espai cislunar o en els punts de Lagrange L4 o L5 del sistema Terra-Lluna, Forrest Bishop va proposar els punts Lagrange L4 o L5 del sistema Terra com a llocs d'ubicació dels hàbitats.\nObtingut de «https://ca.wikipedia.org/w/index.php?title=Anell_de_Bishop&oldid=25922108»\nLa pàgina va ser modificada per darrera vegada el 5 gen 2021 a les 16:00.


EL 7 DE MARÇ JA ÉS INAMOVIBLE - El triangle\nNoves normes, no escrites ni previstes, apareixen en un escenari electoral inèdit. En el futbol, les pròrrogues duren un terç del temps reglamentari, són un temps extra reduït, tibant i esgotador, res a veure amb els cinquanta dies d’extensió d’una campanya electoral que ha multiplicat per cinc la seva durada habitual.\nTot va començar el divendres passat amb la reunió cordial dels tres finalistes, Joan Laporta, Víctor Font i Toni Freixa, amb el president de la Gestora, Carles Tusquets, cimera en la qual van ser tàcitament acceptades les causes de l’ajornament i el suport unànime a implementar el vot per correu com a mesura de caràcter extraordinari.\nNomés si aquesta opció es converteix en una opció vàlida, que permetria a milers de socis exercir el seu dret al vot siguin quals siguin les condicions epidemiològiques el dia 7 de març pròxim, la celebració de les votacions tindrien un caràcter veritablement democràtic i garantista segons el model tradicional. En cas contrari, si la Generalitat es tira enrere, es desentén o s’ho pensa massa, no hi hauria temps per a res més.\nLa data del 7 de març acordada ja és definitiva i inamovible per dues causes. La primera, que el FC Barcelona, a diferència de la política que ja ha decidit pegar-se altres set o vuit mesos més de vacances quan és més necessari i urgent un govern efectiu, requereix que el més aviat possible una directiva electa pugui prendre les regnes del club i adoptar les decisions que el treguin d’aquesta situació d’interinitat. I la segona, que la Comissió Gestora quedaria molt exposada a una situació d’il·legalitat, en part comprensible per la situació excepcional que es viu, consumits els tres mesos que els estatuts li concedeixen per a consumar la realització efectiva d’unes eleccions.\nDe moment segueix dins de les funcions, període i mínimes atribucions que li concedeix la normativa. Anar més enllà podria provocar una situació impugnable que totes les parts, començant per la pròpia Comissió Gestora, prefereixen evitar.\nNo hi haurà, doncs, cap altre ajornament addicional, obrint-se un període d’incertesa sobre el to, contingut i ritme de campanya imposat pels candidats d’aquí a la data final i l’adaptació al vot per correu si és que legalment resulta finalment possible d’implementar.


Projecte 10x10. Trobades dels editors amb els bibliotecaris - Llibre Digital\nSi busquéssim una imatge geomètrica per representar els nous escenaris digitals difícilment recorreríem a una línea recta; aquella seqüència que uneix dos punts en un pla sense cap curvatura. En el nou marc tecnològic, la linealitat o la seqüencialitat no representen prou bé les fórmules d’interacció que s’obren pas en la producció de llibres o en les pràctiques de lectura.Amb la voluntat d’obrir noves perspectives, el Servei de Biblioteques del Departament de Cultura de la Generalitat de Catalunya busca també fórmules de relació i de diàleg que li permetin articular i dinamitzar de forma més rica i productiva el camp cultural que comparteix amb editors, llibreters i altres institucions del món del llibre, com ara la Institució de les Lletres Catalanes.\nEn aquesta línia de treball, cal situar el Projecte 10×10. Trobades dels editors amb els bibliotecaris, una iniciativa que pretén apropar editorials i biblioteques a través d’unes sessions de treball presencials programades amb uns objectius ben clars: millorar el coneixement dels bibliotecaris sobre el panorama editorial, dotar-los d’eines per a la selecció bibliogràfica i establir una comunicació directa amb els editors per conèixer els seus projectes i col·leccions.\nL’experiència s’inicia la tardor de 2012 amb un primer cicle de trobades que tenen lloc a les ciutats de Barcelona, Girona, Lleida, Tarragona i Tortosa. Cada Servei Regional de Biblioteques convoca els professionals del territori per compartir un matí amb 11 editors (Adesiara, Brau, Edicions de 1984, Fragmenta o LaBreu, entre d’altres), cadascun dels quals disposa de 20 minuts per exposar el seu relat bibliogràfic. En aquesta primera Volta escrita a Catalunya, tal com l’anomena Bernat Puigtobella en la crònica publicada al Núvol, hi participen 162 professionals de la xarxa de biblioteques públiques catalanes.\nLa bona acollida de l’experiència i l’interès manifest d’altres editorials a participar en el projecte n’han afavorit la continuïtat al llarg d’aquest 2013. L’Associació d’Editors en Llengua Catalana, amb el suport del Gremi d’Editors de Catalunya, ha col·laborat amb el Servei de Biblioteques en l’organització de tres nous cicles que donaran a conèixer als bibliotecaris les propostes de 35 editorials més, entre les quals n’hi ha de grans (Edicions 62 o Proa) i de petites (El Raig Verd o Minúscula), de la capital (Club Editor o Blackie Books) i d’altres capitals (Pagès o Curbet), de generalistes (Cossetània o Columna) i d’especialitzades (Cruïlla o La Cúpula), etc.\nLa dinàmica de les sessions s’encarrila en un doble sentit. D’una banda, els editors exposen l’origen del seu projecte, les línies editorials, l’equip amb què compten, les col·leccions de referència del catàleg, les últimes novetats i les apostes de futur. Amb aquesta presentació, els segells es carreguen de significat i els professionals de les biblioteques situen l’aportació de cada projecte en el marc editorial. Per la seva banda, els bibliotecaris tenen l’oportunitat de traslladar als editors les inquietuds del camp de les biblioteques, d’exposar quina és la recepció de determinats llibres i de presentar-los suggeriments d’interès per a la producció editorial.\nNo està de més recordar que les sessions presencials programades reforcen un treball de cooperació entre el Servei de Biblioteques i les institucions editorials que té un llarg recorregut, amb plataformes prou consolidades com ara el Servei d’Informació Selectiva (SIS), amb el qual es gestiona informació, i el Sistema d’Adquisició Bibliotecària (SAB), amb el qual es gestionen adquisicions. El SIS és una eina bibliogràfica que facilita a les biblioteques una selecció bàsica dels fons editorials, tasca que és possible gràcies a la col·laboració dels principals segells del país. El SAB, per la seva banda, és l’eina de gestió dels ajuts del Programa de Suport a l’Edició en Català a través de la qual es canalitza l’adquisició de novetats editorials destinades a les biblioteques públiques, amb l’objectiu de promoure el llibre i la lectura en català.\nJustament, són els professionals d’aquestes biblioteques els que escolten els editors defensar uns títols que cerquen el seu espai en els prestatges bibliotecaris, uns prestatges on cada dia és més difícil d’accedir-hi, ateses les limitacions pressupostàries que pateixen la majoria dels serveis. Afeblit l’intercanvi econòmic, s’aposta per l’intercanvi d’idees, per la suma d’esforços i per l’impuls de propostes al servei del llibre i la lectura.\n10 x 10 són 100 i ja hi ha 46 editorials que han confirmat el seu pas per aquesta tribuna de promoció del llibre, en els quatre cicles de sessions programades fins ara. Serà un bon moment, a finals de 2013, de fer balanç de la iniciativa i constatar-ne l’eficàcia; tot i que hores d’ara ja es pot valorar l’interès d’apropar editors i bibliotecaris, potser massa distants quan primaven les línies rectes.


Tritón NS Apartments Nerja Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTritón NS ApartmentsAlmirante Carranza 29, Playa de Burriana, Nerja, Espanya, 29780 - Veure al mapaNotable7,0Basada en18comentarisTritón NS ApartmentsVeure més fotosVeure més fotosVeure totes les 24 fotos\nOferint allotjaments de qualitat al les platges districte de Nerja, Tritón NS Apartments és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Tritón NS Apartments és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara balcó/terrassa, ventilador, aparell de televisió LCD/pantalla de plasma, TV satèl•lit/cable, cuina americana per satisfer els clients més exigents. L'hotel ofereix meravelloses instal.lacions d'oci com piscina exterior que faran de la vostra estada una experiència inoblidable. Les seves instal.lacions de primera i una situació excelent fan de Tritón NS Apartments la base perfecta per a gaudir de la seva estada a Nerja.


És possible votar amb el DNI caducat? - Diari de Girona\nUna fotocòpia del carnet, s'accepta com a identificació vàlida?\n04·11·19 | 10:01\nA escassos dies per a la celebració de les eleccions, que se celebren aquest diumenge sorgeixen els mateixos dubtes que ens aborden cada vegada que és hora de votar. Està permès votar amb el DNI caducat? És igual de vàlid portar una fotocòpia en lloc del document original?\nVotar amb el DNI caducat està permès, ja que la Junta Electoral Central ho consulta amb la intenció única d'identificar el votant. Per contra, portar una fotocòpia del document d'identitat no s'admetrà; ha de mostrar-se l'original. Així ho estableix la llei electoral, la LOREG (Llei Orgànica del Règim Electoral General).\nEl passaport, el carnet de conduir o la targeta d'identitat d'estranger (en el cas de les persones els països mantinguin amb Espanya un tractat que els permeti votar a les locals) són els altres documents que es poden presentar per votar en les eleccions. En qualsevol cas, és imprescindible que el document inclogui una fotografia que identifiqui al votant.\nEn el cas que sorgeixin dubtes sobre la correspondència del document amb la identitat del votant, seran els components de la mesa electoral els responsables de decidir per majoria si s'admet el seu vot o no.


Sobredosi: Separem el gra de la palla\nTal volta, després de l'anterior escrit, el pas natural siga intentar aclarir-nos sobre quines qüestions són importants en la vida i quines no, o el que és el mateix, identificar què determina la importància de les coses. Quines coses són les que ens haurien de preocupar mínimament, per començar entenent els nostres estats d'ànim.\nPersonalment veig raonable, normal, inclús natural, la preocupació per tots aquells temes que afecten a la pròpia persona de manera directa.\nPer exemple, podria no donar massa importància a que un ésser estimat optara per una vida que jo no compartira o que practicara hàbits que a mi no m'agradaren; no obstant em preocuparia sentir-me menyspreat, o no respectat, per aqueixa persona.\nAleshores seria en aquests casos quan sentiria la necessitat de fer-li-ho saber a aqueixa persona, és a dir, d'intentar canviar aqueixa situació de malestar, encara que el canvi només consistira en conèixer els motius que han conduit a l'altra persona a menysprear-me.\nPer què ocorre açò? Per què en aquests casos sí que ens podem veure amb el deure personal de canviar la situació? És com una defensa emocional. Perquè quan estimes una persona, indistintament que es tracte d'un amor, amistat, familiar, etc., el que ocorre és que l'incloem en les nostres vides d'una manera tan profunda que passa a ser part de nosaltres. Per eixe motiu ens dol tant una mala resposta, o paraula, o acte per part d'aqueixes persones. I necessitem saber què ocorre per tal d'aplicar canvis que transformen la realitat per a que aquesta deixe de ser nociva.\nUn canvi pot tractar-se simplement de comprendre l'altra persona, o pot ser plantejar-se seriosament restar importància a l'altra persona, o siga, llevar-li protagonisme a aqueixa persona en la teua vida.\nSi aconseguim poc a poc separar el gra de la palla en quan a temes que ens duen de cap, podrem centrar-nos amb més claredat en allò realment important i serem capaços de trobar-li solució amb més rapidesa i serenitat, amb més sensatesa i d'una manera més precisa.\nPublicat per Guarda Rural a 10:50\nKhuai-i-Eszmaill 4 de març de 2011 a les 8:04\nEl que haja de ser, serà\nTemps de llàgrimes


El Palau de Congresos i València Capital Mundial del Disseny promocionen internacionalment la ciutat - Valencia City\nEl Palau de Congresos i València Capital Mundial del Disseny promocionen internacionalment la ciutat\nLa difusió internacional de la ciutat de València ix reforçada amb l’aliança entre el Palau de Congressos i València Capital Mundial del Disseny 2022 en el nou conveni signat per les dos entitats. Un acord que pretén impulsar encara més les indústries creatives, empreses i institucions de la nostra ciutat a partir d’una sèrie d’accions conjuntes que s’inicien ara i tindran la seua gran eclosió en 2022, amb la realització d’alguns dels esdeveniments més transcendents de la Capitalitat en este espai.\nSylvia Andrés i Xavi Calvo en la signatura del conveni.\n“El Palau de Congressos de València ha sigut sempre una de les nostres millors exemplificacions del disseny aplicat a l’espai. L’edifici, dissenyat i construït per Norman Foster, és un dels nostres espais més emblemàtics. A més, la gestió del seu equip intern ha portat a este espai a convertir-se en el Millor Palacio del Món (World’s Best Convention Centre) en els anys 2010 i 2018 per l’Associació Internacional de Palacios de Congressos (AIPC) i això és gràcies a l’organització interna i a com l’equip entén el disseny de serveis per a tercers. Per a nosaltres, i de cara als esdeveniments internacionals que estem programant en 2022, és un honor comptar amb este conveni per a treballar conjuntament en la imatge de la ciutat”, ha explicat Xavi Calvo.\nPer part seua, la directora gerent del Palau de Congressos, Sylvia Andrés, ha detallat algunes de les accions que es desenvoluparan gràcies a la signatura del conveni. “El Palau de Congressos està alineat totalment amb València Capital Mundial del Disseny per tal d’ajudar a posicionar la ciutat de València a nivell internacional. Tota candidatura que es presenta des del Palau de Congressos sempre té un segell de garantia en relació amb el disseny de servics i ara comptem, a més, amb l’assessorament de l’equip de València Capital Mundial del Disseny 2022. A més, pretenem ser els seus socis i afavorir les condicions per a l’ús d’este edifici, tant en congressos que tenen previst organitzar com en qualsevol mena de reunió que necessiten situar-la en un recinte d’estes característiques”, ha explicat.\nA un any de la celebració de la capitalitat, este conveni suposa un important compromís entre les dos entitats que reforcen així el seu objectiu conjunt de millorar la promoció a nivell nacional i internacional del disseny i la creativitat valencianes, principals actius i elements identitaris d’una ciutat pròspera, innovadora, inclusiva, creativa i sostenible.\nSylvia Andrés i Xavi Calvo davant del Palau de Congresos de València.\nLa ciutat de València serà Capital Mundial del Disseny en 2022, després de la designació bianual duta a terme per la reconeguda institució World Design Organization. El projecte, promogut per la Associació València Capital del Disseny, compta des dels seus inicis amb l’impuls del Ajuntament de València, de la Generalitat Valenciana, IVACE, Visit València, Fira València i La Marina de València. A més de tindre com a entitats promotores a l’Associació de Dissenyadors de la Comunitat Valenciana (ADCV) i al Col·legi de Dissenyadors d’Interior de la Comunitat Valenciana (CDICV).\nÉs una iniciativa que ha traspassat l’àmbit local per a convertir-se en un projecte nacional amb el suport de tres ministeris: el Ministeri de Cultura i Esport; el Ministeri d’Indústria, Comerç i Turisme; i el Ministeri de Ciència i Innovació, a més de moltes altres altres institucions. Així mateix, ha rebut el suport d’empreses col·laboradores comActiu, Andreu World,Escato, Grup Orrecid, l’Institut de Biomecànica de València, La Impremta, Martínez Medina, Padima,Point, Profiltek, Punt, Tau Ceràmica, Ves-los e Vents, Vondom i Zumex, així com d’institucions amigues com ComunitAD, READ, Art en Blanc, Dimova, el Col·legi Oficial de Publicitaris de la Comunitat Valenciana i el Col·legi Territorial d’Arquitectes de València.


Un excel·lent per a les escoles bressol municipals de Sabadell\nUna de les onze escoles bressol de l’Ajuntament | (c) Ajuntament de Sabadell\nLes famílies dels alumnes de les escoles bressol municipals puntuen aquests equipaments amb un excel·lent. Concretament amb un 9,2 sobre 10, segons es desprèn de l’enquesta que l’Ajuntament realitza des de fa uns anys i que el curs passat van respondre 685 famílies, una mica més del 65 per cent del total. Tant la nota obtinguda com la participació figuren entre els nivells més elevats en l’històric de l’estudi i confirmen “l’alt grau de satisfacció de mares i pares en el funcionament general d’aquests serveis” afirma la plaça de Sant Roc en un comunicat. Entre els aspectes més ben valorats hi ha la pràctica educativa i el personal docent, apartats en els quals s’inscriuen les activitats proposades als infants, la tasca dels tutors i tutores i la relació dels professionals amb l’alumnat i les famílies.\nEl qüestionari que permet arribar a aquestes conclusions es de caràcter anònim i es realitza des del curs 2008-2009. Aquell cicle, les escoles bressol municipals van obtenir una puntuació global de 8,3. Una nota que va anar anat augmentant fins a situar-se en un 8,8 el curs 2014-2015. Des de llavors, va pujar al 8,9 els dos cursos següents, fins a arribar, ara, a aquest 9,2. “Estem molt satisfets amb els resultats de l’enquesta, que indiquen que les escoles bressol municipals són un servei públic de gran qualitat, que compta amb el reconeixement i l’estima de les famílies”, valora el regidor d’Educació Joan Berlanga. “Cal posar en valor i agrair la dedicació i professionalitat dels equips tècnics i educatius que fan possible el dia a dia d’aquests centres municipals, garantint la millor de les atencions per als infants i els seus mares i pares”. A la vista d’aquests resultats, la regidoria d’Educació s’ha fixat coma objectiu “treballar per mantenir la qualitat en els aspectes més ben valorats i avançar en el conjunt d’àmbits del servei”.\nL’estudi realitzat inclou diferents àmbits de valoració, dividits en cinc grans ítems: aspectes relacionats amb la gestió i organització de l’escola i atenció a l’usuari; espais del centre i materials; servei de menjador; pràctica educativa i personal docent i aspectes referits a l’ambient escolar i la participació de les famílies. També un apartat de valoració global i dos espais on, al marge dels ítems anteriors de resposta tancada, les famílies tenen l’opció de referir-se de manera oberta als aspectes valorats més positivament, així com aquells factors en què caldria avançar. D’aquesta manera, es volen copsar les inquietuds dels usuaris i elaborar propostes de millora continuada a les escoles bressol municipals.\nSabadell té onze escoles bressol municipals que escolaritzen actualment un miler d’alumnes. Són l’Andreu Castells, Arraona, Calvet d’Estrella, Can Llong, Can Puiggener, Creu Alta, El Vapor Buxeda Nou, Espronceda, Joan Montllor, Joaquim Blume i La Romànica. La xarxa pública es completa amb la Llar d’infants Els Àngels, que pertany a la Generalitat.\nNewer PostLa mostra ‘Plastihistòria de la Ciència’ apropa els infants als grans descobriments i avenços científics de la història\nOlder PostLlibres per gaudir i aprendre tant del mar com de la muntanya


Prop de dues-centes persones moren cada setmana per Covid-19 a Catalunya | GTRES\nArribem a l'equador de la setmana amb menys de 500 crítics, 76 hospitalitzats menys i prop de 2.000 contagis | Les defuncions, però, continuen a l'alça\nper Oriol Lleonart Padrell 19/08/2021 11:55h\nPer segon dia consecutiu, decreixen les dades més preocupants i cabdals en l'evolució de la situació epidemiològica. El nombre de pacients crítics ha baixat de 500 i els hospitalitzats a planta s'apropen als 1.500 gràcies a les baixades considerables de més de setanta persones.\nPer contra, els indicadors s'estan estancant, encara que segueixen baixant. Les morts són el símptoma més negatiu: se'n continuen registrant a trentenes cada dia.\nAl voltant de 30 morts diàries, prop de 200 cada setmana\nAixí és, aquesta és sens dubte la notícia del dia i la dada més preocupant des de fa setmanes. Els pacients amb Covid-19 ingressats a les unitats de cures intensives (UCI) i a planta van disminuint, encara que no consoliden molts dies consecutius de baixada i mantenen certa irregularitat. Però mentrestant, les defuncions, si no superen les trenta i assoleixen, inclús, la quarantena, s'hi apropen.\nAixí ho demostra el portal de dades Covid-19 del departament de Salut. Des dels finals del mes de juliol, es registren entre unes 25 i 40 morts diàries. Setmanalment, tal com ja va advertir TarragonaDigital, se'n compten vora les 200. Aquest dijous 19 d'agost la tònica no ha canviat: el balanç de dades de Salut registra 30 defuncions.\nBaixada simbòlica de crítics: es baixa del límit dels 500\nLes dades concretes d'aquest dijous pel que fa als hospitals reflecteixen una baixada considerable de pacients ingressats a planta. N'han sortit 76 persones, i hi romanen 1.517, 200 menys que fa una setmana i més de 500 menys que en fa dues.\nPel que fa als crítics, encara que la baixada no és com la que es va viure aquest dimecres (17 pacients menys), és simbòlica. Amb cinc crítics menys, es passa de 504 a 499 pacients. Cal esperar que no es torni a superar la barrera dels 500, que el mateix conseller de Salut, Josep Maria Argimon, va assegurar fa un mes que podria créixer fins als 700. Estava equivocat, afortunadament.\nL'atenció primària ha detectat poc més de 2.000 contagis, tal com aquest dimecres. Són 2.019 casos, uns 400 més que el dimarts, que situen el total des de l'inici de la pandèmia en 878.507. La taxa depositivitat dels tests Covid realitzats l'última setmana baixa respecte dels registres dels dos últims dies, i se situa al 7,98%.\nEls indicadors epidemiològics, estancats\nPel que fa als indicadors, registren xifres molt semblants a les dels últims dies. Encara que baixen, ho fan lentament. La velocitat de propagació o Rt es manté per tercer dia consecutiu en 0,79 punts. Si obviem la pujada poc significativa, fa quatre dies, fins a 0,80, fa gairebé una setmana que l'Rt està estancada. La primera setmana del mes d'agost registrava 0,73 punts.\nEl risc de rebrot, per la seva banda, no ha parat de baixar, si bé cada vegada més lentament. Aquest dijous decreix tres punts i se situa a 272 punts. La incidència acumulada a 14 dies passa de 368,68 a 363,74, mentre que a 7 dies, baixa de 150,76 a 148,93.\nBaixada de dades i indicadors a la demarcació de Tarragona\nA la demarcació de Tarragona, les dades són positives respecte de les defuncions, ja que no se n'ha produït cap. Actualment, hi ha 110 pacients ingressats, pocs menys que aquest dimecres, i s'han detectat 144 casos en les últimes hores. Pel que fa als indicadors, el ris c de rebrot se situa a 270 al Camp de Tarragona, després de baixar catorze punts, i a les Terres de l'Ebre, baixa a 211.\nLa velocitat de propagació se situa a 0,80 al Camp i a 0,75 a les Terres de l'Ebre. Els registres són molt favorables respecte de la setmana anterior, així com la incidència acumulada sobre 100.000 habitants. És de 142 al Camp i de 117 a les Terres de l'Ebre.\nSi t'has vacunat, t'interessa aquest estudi: Els 3 beneficis descoberts a Catalunya


El 25 de maig s’iniciarà el servei de préstec a les biblioteques de Vandellòs i l’Hospitalet de l’Infant amb reserva i cita prèvia | Web Cultura a l'Abast\nEl 25 de maig s’iniciarà el servei de préstec a les biblioteques de Vandellòs i l’Hospitalet de l’Infant amb reserva i cita prèvia\nEl dimecres 20 de maig es podrà començar a sol·licitar el préstec de documents per telèfon, correu electrònic i a través del Whatsapp d’aquests equipaments\nSeguint les recomanacions tècniques dels Serveis Territorials de Cultura a Tarragona, l’Ajuntament de Vandellòs i l’Hospitalet de l’Infant ha decidit restablir el servei de préstec de les biblioteques municipals (de la Biblioteca Infant Pere de l’Hospitalet de l’Infant i de la Biblioteca Jaume Jardí i Gil de Vandellòs) amb el calendari següent:\n– A partir del dimecres 20 de maig, la ciutadania podrà sol·licitar el préstec de documents per telèfon (678 806 010), de dilluns a divendres, de 10 a 13h; per correu electrònic (bibhospitalet@vandellos-hospitalet.cat) o a través del Whatsapp de la biblioteca. Aquest servei d’atenció s’oferirà a les persones usuàries de les dues biblioteques.\n– A partir del dilluns 25 de maig, s’iniciarà el servei de préstec pròpiament dit, mitjançant el sistema de cita prèvia, per evitar cues o aglomeracions. A l’Hospitalet de l’Infant, es lliuraran els documents prèviament sol·licitats al vestíbul de la biblioteca; i a Vandellòs, al vestíbul de Ca la Torre.\nA l’Hospitalet de l’Infant, les persones usuàries hauran de retornar els seus documents a través de la bústia de devolució de la biblioteca, oberta tot el dia; i a Vandellòs, a Ca la Torre, de dilluns a divendres, de 10 a 13h.\nPer tal de garantir la seguretat, els documents retornats pels usuaris es posaran en quarantena durant un període mínim de 14 dies. Passat aquest termini, el document tornarà a estar disponible per a ser prestat.\nA mesura que avancin les fases del pla de desconfinament, l’Ajuntament adoptarà noves mesures en relació amb l’activitat de les biblioteques municipals. De moment, els usuaris i usuàries no poden tenir accés en cap cas a la col·lecció general de documents de les biblioteques ni utilitzar els seus espais. Tampoc és permès l’ús dels ordinadors públics ni altres dispositius. A més, estan suspeses les activitats culturals a les biblioteques i el servei de préstec interbibliotecari.


Espai Nadó - Espai Infant Les Franqueses: 2011\nCurs intensiu de massatge per nadons del 28 de desembre del 2011, al 11 de gener del 2012\nPer aquestes festes, estem organitzant un taller intensiu de massatge infantil per nadons a partir de 12 mesos fins els 23. Aquest taller consisteix en conèixer la tècnica de massatge infantil creada per Vimala Schneider. Fent una adaptació per a nadons a partir de l'any.\nLes dates seran les següents: 28/12/11, 2,4,9 i 11/01/12\nL'horari serà: de 17h a 19h\nEs imprecindible que vingueu a totes les sessions per tal de poder realitzar adequadament el taller. Són un total de 5 sessions.\nL'aforament es limita a 6 families. Els socis tenen prioritat d'inscripció, que es farà per ordre de sol·licitud.\nSi esteu interessats en participar heu d'enviar un correu a lesfranqueses.espai.nado@gmail.com, indicant el nom del nadó i la data de naixement abans del 23 de desembre. Nosaltres us confirmarem l'assistència amb un altra correu, indicant-vos les coses que heu de portar.\nPublicat per Espai Nadó a 11:30 Cap comentari:\nUs desitgem feliç 2012\nL'Associació Espai Nadó Les Franqueses\nGrup de Lactància i Criança Respectuosa\nF E L I Ç 2 0 1 2\nPublicat per Espai Nadó a 7:44 Cap comentari:\nEl dijous 22 de desembre vem tenir una visita ben especial: el cagatió!\nCantem la cançó per cagar el Tió:\ncaga turró, d'avellanes i pinyons,\ni, si no vols cagar, et donarem un cop de bastó!\nEscalfem els bastons i a picar ben fort! Cagatió!\nL'Espai Nadó us desitja molt Bon Nadal!\nUs avisem que el proper dijous dia 29 es suspèn la rotllana perquè Can Ganduxer romandrà tancat.\nEns retrobem al 2012 amb moltes més activitats per els bebès i les famílies!\nPublicat per Espai Nadó a 7:38 Cap comentari:\nProgramació desembre 2011\nDijous 1, a les 17:30h, xerrada: “L’osteopatia cràneo-sacral per a nadons i embarassades” a càrrec de Mª Angeles Paredes, osteòpata.\nDijous 15, a les 17:30h, taller de porta-bebès, a càrrec de Gemma Guillamón, mare, doula, assessora de lactància materna i assessora de porteo.\nDijous 22, a les 17:30h, celebrem el Nadal: “Fem cagar el tió!”\nTotes les nostres activitats són gratuïtes i adreçades a embarassades i famílies amb nadons de 0 a 3 anys. Ens trobem al Centre Cívic de Can Ganduxer de Les Franqueses del Vallès de 17:30 a 19:00.\nPublicat per Espai Nadó a 13:53 Cap comentari:\nXerrada sobre lactància materna en el marc de la Fira de Nadal i Entitats\nAquest cap de setmana a les Franqueses del Vallès celebrem la Fira de Nadal i Entitats.\nEn el marc d'aquesta fira, l'Espai Nadó ha preparat una xerrada sobra la lactància materna a càrrec de Rosa Jardí que és llevadora i el testimoni de tres dones, de diferents edats, que ens han explicat la seva experiència en el naixament i alletament dels seus fills.\nEls assitents a la xerrada han pogut escoltar el discurs de la Rosa que és una experta en la matèria i els relats de les mares que ens han emocionat a tots.\nA l'entrada hi hem penjat un mural amb les fotos de totes les activitats que hem organitzat en aquests sis primers mesos d'existència.\nUs recordem que a la Fira de Nadal hi ha activitats per tota la família, exposició d'entitats, menjar, animals de granja i molt més. Aquest enllaç us portarà al programa d'activitats.\nPublicat per Espai Nadó a 14:29 Cap comentari:\nTaller de portabebès\nEl dijous 15 de desembre, la Gemma Guillamón que és mare, doula, assessora de lactància materna i porta-bebès va endinsar-nos en el càlid món del porta-bebès.\nEns va explicar les raons per usar-ne i ens va mostrar els diferents tipus de foulars. Les mares van poder usar-los i practicar amb els nusos que ens va ensenyar.\nPublicat per Espai Nadó a 15:23 Cap comentari:\nXerrada: Osteopatia craneo-sacral\nEl dijous 1 de desembre vem convidar a la Mª Àngels Paredes que és osteòpata. Ens va explicar en què consisteix la osteopatia craneo-sacral i els beneficis que te pels nadons.\nLes famílies van estar molt participatives, van fer preguntes i la Mª Àngels va contestar tenint en compte la seva experiència com a osteòpata i mare.\nPublicat per Espai Nadó a 14:40 Cap comentari:\nEl dijous 24 de novembre, vem convidar a l'Anna Salguero que és pedagoga i a la Núria de la Botiga Kinuma per fer un taller-xerrada sobre el món del joc i de les joguines de fusta.\nL'Anna ens va explicar la importància del joc per els bebès i la Núria ens va portar una selecció de jocs de fusta. Quins tipus de joguina hi ha? Quines són la més idònies per a cada etapa del seu desenvolupament? Quins valors volem transmetre als nostres fills mitjançant el joc? Com diu l'Anna "jugar és un assumpte molt seriós" i els pares van fer-li un munt de preguntes.\nL'Espai Nadó vol agrair la col.laboració de la Núria i l'Anna i totes les famílies que cada dijous s'apropen a Can Ganduxer.\nAmb la col.laboració del Patronat de Cultura, Infància i Joventut de l'Ajuntament de Les Franqueses del Vallès i la botiga Kinuma.\nRotllana dijous 17 de novembre: parlem de l'arribada del nadó\nLes mares s'asseuen en rotllana i els bebès juguen al seu voltant: comencem a parlar de què ha significat per a nosaltres l'arribada dels nostres nadons. Com ens vem preparar durant l'embaràs? I abans del part? Com vem viure les primeres hores de vida dels nostres fills, els primers dies, els primers mesos? Quantes emocions, alegries i pors que sorgeixen, parlem de com ens vem sentir. Es viu de la mateixa manera quan neix el segon fill?\nCompartint el relat de les nostres experiències, teixim un fil invisible que ens uneix en allò que ens es comú: ser mares i pares de bebès.\nPublicat per Espai Nadó a 15:30 Cap comentari:\nCine-fórum: El pecho no tiene horario\nEl dijous 10 de novembre, vem veure "El pecho no tiene horario" i a continuació vem fer un petit debat. Aquest documental explica de forma molt entenedora les claus per alletar amb èxit els nadons. Com el seu títol indica, no cal mirar el rellotge, sinó oferir el pit sempre que el bebè en tingui necessitat (lactància a demanda). Si voleu saber quins beneficis té l'alletament per la mare i pel fill, quina duració ha de tenir la pressa o fins quan és recomanable donar el pit, mireu-lo amb atenció. La seva duració és de quaranta minuts i us animem a veure'l en companyia de tota la família!\nAmb la col.laboració del Patronat de Cultura, Infància i Joventut de l'Ajuntament de Les Franqueses del Vallès.\nPublicat per Espai Nadó a 15:25 Cap comentari:\nTele 2: Lactancia materna, parto respetado y cuidados del Neonato en "Para todos la 2", RTVE 07/11/11\nMireu aquest fragment del programa "Para todos la 2" del 7 de Novembre de 2011 en què es parla dels bancs de llet i desprès es fa una entrevista a una ginecòloga, un pediatre i una llevadora sobre la lactància materna i el part respectat.\nPublicat per Espai Nadó a 15:24 Cap comentari:\nRotllana: parlem dels falsos mites, mimar o malcriar?\nA la rotllana del dijous 3 de novembre, les mares i els pares hem parlat dels falsos mites que hi ha en relació a la criança dels bebès. Es poden mimar els bebès? Els mimem o malcriem si els agafem amb braços quan ens ho demanen, els alimentem quan ells volen o dormim junts?\nA més a més, cada setmana a l'Espai Nadó hi haurà un cistell de llibres per prendre en préstec de la secció de pares i mares de la Biblioteca de Les Franqueses del Vallès. Per aquesta setmana, us proposem la lectura d'Ompla'm de petons del Carlos Gonzàlez, El nen feliç de Dorothy Corkille Briggs i La Maternidad y el encuentro con la propia sombra de Laura Gutman.\nPublicat per Espai Nadó a 14:57 Cap comentari:\nNovembre ens suggereix tenir als nadons ben apropet a l'escalfor del nostre cos mimant-los i alimentant-los sempre que ells ho demanin. Penseu que es pot malcriar a un bebè? Com ha canviat les nostres vides amb la seva arribada? Parlarem de tot plegat i veure'm un documental sobre lactància materna. Per acabar el mes, una de jocs de fusta. Us hi esperem!\nDijous 3 a les 17:30h: La Rotllana: parlem de… falsos mites: mimar o malcriar? Espai per compartir experiències, dificultats, dubtes i alegries. Activitat adreçada a famílies amb nadons de 0 a 3 anys. A la sala d’actes de Can Ganduxer.\nDijous 10 a les 17:30h: Cine-fòrum: “El pecho no tiene horario”. A la sala d’actes de Can Ganduxer. Org. Associació Espai Nadó Les Franqueses,Grup de Lactància i Criança Respectuosa\nDijous 17 a les 17:30h: La Rotllana: parlem de… l’arribada del nadó. Espai per compartir experiències, dificultats, dubtes i alegries. Activitat adreçada a famílies amb nadons de 0 a 3 anys . A la sala d’actes de Can Ganduxer.\nDijous 24 a les 17:30h: Xerrada: “Juguem amb fusta” a càrrec d’Anna Salguero Àlvarez, pedagoga especialitzada en infància i família, doula i assessora en criança, gestió i conducció d’espais familiars. Activitat adreçada a famílies amb nadons de 0 a 3 anys. Al Centre Cívic de Can Ganduxer. Org. Associació Espai Nadó Les Franqueses, Grup de Lactància i Criança Respectuosa amb la col·laboració de KINUMA.COM, botiga especialitzada en joguines de fusta.\nPublicat per Espai Nadó a 15:54 1 comentari:\nEl dijous 27 d'octubre vem fer festa grossa: per començar cantem i ballem la cançó de la castanyera.\nDesprès, els nadons experimenten amb elements de la tardor: carbasses, fulles, castanyes, magranes i boniatos.\nI per acabar la Castanyera ens explica el conte de la castanyada.\nI a la festa no hi ha faltat un bon brenar: els pares i mares omplen la panxa amb el menjar i la beguda que han portat per compartir.\nGràcies per celebrar la castanyada amb l'Espai Nadó. Ens ho hem passat tant bé preparant aquest taller com gaudint de la vostra companyia i dels vostres bebès.\nVoleu seguir les nostres activitats: en el facebook lesfranqueses.espai.nado o a través del correu lesfranqueses.espai.nado@gmail.com.\nPublicat per Espai Nadó a 7:48 Cap comentari:\nRotllana: Parlem de la introducció a l'alimentació complementària\nEl dijous 20 d'octubre ens vem trobar per parlar sobre l'alimentació complementària. Els nadons, que són lactants, han de fer una transició cap a l'alimentació sòlida. Com fer-ho? Cal que els nadons mengis papilles o podem donar trossets petits perquè s'acostumin a menjar de tot? Com mengen els nostres bebès? Que podem cuinar per ells?\nEl tema és d'interès ja que les mares i pares inexperts han d'escoltar les opinions dels pediatres, de mares i altres familiars, veïns, fins i tot desconeguts que aconsellen què és el millor.\nA la rotllana hem intercanviat experiències, consells i lectures, de manera que la informació és la millor eina per torbar la manera d'introduir els aliments sòlids als nostres bebès. Ells han d'aprendre a gaudir dels sabors, les textures i la companyia dels seus pares: l'alegria a la taula i el goig de menjar han de ser presents desde les primeres cullerades.\nUs recomanem la lectura de Mi niño no me come del pediatra Carlos Gonzàlez.\nPublicat per Espai Nadó a 6:25 Cap comentari:\nInformació: Carlos González "alimentació complementària lliure de papilles"\nPublicat per Espai Nadó a 11:37 Cap comentari:\nDinar de tardor!\nPublicat per Espai Nadó a 15:54 Cap comentari:\nTaller: tastets de moixaines\nEl tastet de moixaines ha sigut una delícia! L'Anna ens ha cantat, ha fet jocs visuals i auditius als nostres nadons que la miraven meravellats. Els bebès han escoltat cançons de bressol, música clàssica i sorolls diversos. Els papis hem cantat, fet balldemanetes, jocs de falda i ballat fen el trenet.\nCantem la lluna la pruna vestida de dol ... què hi ha en aquesta caixa? Si, la LLUNA!\nvine aquí a la vora del coixí\nPublicat per Espai Nadó a 14:12 Cap comentari:\nRotllana: Parlem de la son dels nadons\nEl dijous 7 d'octubre vem seure en cercle per parlar de com dormen els nostres bebès.\nTotes tenim coses a dir i dubtes per compartir. L'intercanvi d'experiències de mares de bebès de diferents edats, ens enriqueix i ens ajuda a trobar les solucions més adients per els nostres fills.\nLes mares parlen i els nadons riuen.\nI si en tenen necessitat, dormen com angelets!\nL'Espai Nadó us recomana la lectura del llibre Dormir sin làgrimes de Rosa Jové.\nI la propera setmana farem un "Tastet de moixanes" taller de música i cançons de bressol a càrrec de Anna Farrés Llobet, mestre especialista en educació musical. Recordeu que les places son limitades i cal inscriure's a través del correu lesfranqueses.espai.nado@gmail.com, indicant el nom vostre i nom i mesos del nadò.\nFins el proper dijous\nPublicat per Espai Nadó a 15:31 Cap comentari:\nMaterial a la web: Conservació i extracció de la llet materna\nMares i pares, a l'útlima rotllana van sortir qüestions en relació a aquests temes. Per això, us deixem els següents enllaços:\nRecordeu que aquest mes farem dues rotllanes una de la son i l'altra d'introducció d'aliments complementaris.\nEns veiems els dijous, a Can Ganduxer!\nPublicat per Espai Nadó a 6:21 Cap comentari:\nSetmana mundial de la lactància materna: dar la teta es dar la vida!\nPublicat per Espai Nadó a 8:34 Cap comentari:\nLa tardor ens porta una programació plena de rotllanes, cançons i jocs amb els nostres nadons. Feu-hi un ullada:\nDijous 6 a les 17:30h La Rotllana: parlem de… la son. Espai per compartir experiències, dificultats, dubtes i alegries. Activitat adreçada a famílies amb nadons de 0 a 3 anys. A la sala d’actes de Can Ganduxer.\nDijous 13 a les 17:30h “Tastet de moixaines” taller de música i cançons de bressol a càrrec de Anna Farrés Llobet, mestre especialista en educació musical. Activitat adreçada a famílies amb nadons de 0 a 3 anys. Places limitades. Cal confirmar l’assistència indicant l’edat del nadó a: lesfranqueses.espai.nado@gmail.com. A la sala d’actes de Can Ganduxer.\nDijous 20 a les 17:30h La Rotllana: parlem de… l’alimentació complementària. Espai per compartir experiències, dificultats, dubtes i alegries. Activitat adreçada a famílies amb nadons de 0 a 3 anys . A la sala d’actes de Can Ganduxer.\nDijous 27 a les 17:30h Juguem! Celebrem la Castanyada. Activitat adreçada a famílies amb nadons de 0 a 3 anys. Al Centre Cívic de Can Ganduxer.\nActivitats gratuïtes i obertes a totes les famílies amb nadons fins a 3 anys.\nOrganitza l' Associació Espai Nadó Les Franqueses, Grup de Lactància i Criança Respectuosa amb la col.laboració del Patronat de Cultura, Infància i Juventut de Les Franqueses del Vallès\nPublicat per Espai Nadó a 3:51 Cap comentari:\nXerrada: Permisos de maternitat, paternitat i lactància\nEl dijous 29 de setembre vem organitzar una xerrada sobre “Permisos de maternitat, paternitat i lactància” a càrrec de Marta Reche Lavado, que és advocada i una de les nostres mares.\nEls bebès juguen i les mares escolten amb atenció. Al final s'obre un torn de preguntes sobre temes legals. Avui hem après molt!\nLes mares de l'Espai Nadò pensem que la informació és la base per poder escollir la millor opció en benefici dels nostres petits infants. Per això un cop al mes organitzarem una xerrada a carrec d'un professional.\nAquest dijous ha sigut sobre temes legals per promoure la coneixença dels drets de les mares i pares treballadors.\nSi esteu interessats en alguna temàtica en relació a la lactància materna i/o criança respectuosa dels nadons, feu-nos els saber! A través del correu lesfranqueses.espai.nado@gmail.com, el facebook, el bloc o venint el dijous a Can Ganduxer.\nPublicat per Espai Nadó a 15:59 Cap comentari:\nVem fer rotllana i vem parlar de la tornada de les vacances.\nEl dijous 22 de setembre, vem fer una rotllana per parlar de les vacances amb els nostres bebès i de la tornada a la rutina.\nSense cap mena de dubte, el tema va ser una excusa per trobar-nos i parlar dels nostres bebès.\nLes mares que formem l'Espai Nadó pensem que seure en cercle per escoltar-nos i parlar és una forma molt enriquidora per a les famílies amb nadons. Per això, cada mes organitzarem rotllanes sobre temes de criança respectuosa i lactància materna. Us hi esperem!\nInformació: Inscripció pel taller intensiu de massatge per a bebès\nUs convidem al taller de massatge pels més petits petits!\nDonat l'èxit que va tenir el taller de massatge per a bebès que vem fer el dijous 14 de juliol, hem preparat un altre. Aquest taller consistirà en cinc sessions previstes pel proper dimarts 27 de setembre fins al dimarts 25 d'octubre.\nPer tal de garantir que s'assoleixin els coneixements de la tècnica del massatge per bebés, l'aforament serà limitat.\nSi us voleu apuntar, cal enviar un correu a lesfranqueses.espai.nado@gmail.com en què indicareu el vostre nom, nom del vostre fill/a i la data de naixement. Us confirmarem la inscripció mitjançant un altra correu.\nPodeu fer-ho fins el proper divendres 23 de setembre, quan es tancarà el termini.\nL'activitat es gratuïta i oberta a tothom que estigui interessat. No obstant, els socis i les sòcies tindràn prioritat.\nSi teniu dubtes, feu-los arribar al correu o al facebook o veniu el dijous a Can Ganduxer.\nPublicat per Espai Nadó a 8:47 Cap comentari:\nTaller ioga per embarassades\nAquest dijous 15 de setembre la Isabel Curós, fisioterapeuta i professora de ioga, ens ha preparat una sessió de ioga per embarassades.\nLes classes de ioga són una bona eina per viure l’embaràs d'una manera més conscient i per a preparar el cos i la ment pel moment del part. Aquesta sessió ha estat pensada per donar a conèixer aquesta pràctica.\nAl juliol, també vem organitzar una sessió de ioga amb bebès.\nUs animen a practicar aquesta o altres disciplines per exercitar cos i ment. En sortireu molt beneficiats! I els bebès més!\nPodeu seguir les nostres activitats en el facebook: lesfranqueses.espai.nado i aportar suggerències i opinions.\nAmb la col.laboració del Patronat de Cultura, Infància i Juventut de Les Franqueses del Vallès\nPublicat per Espai Nadó a 13:55 Cap comentari:\nInformació sobre el part respectuós\nCom que hem organtizat un taller adreçat a totes les mares embarassades i futurs papis, us recomenen la lectura d'aquest llibre:\nAquesta web sobre el part respectuós:\nHablar de parto natural no quiere decir volver al pasado, sino recuperar la capacidad y la confianza en la propia naturaleza y rendirse ante ella.\nI la lectura d'aquesta notícia\nPublicat per Espai Nadó a 14:01 Cap comentari:\nTaller: jocs d'aigua amb bebès!\nEl dijous 8 de setembre ens vem reunir a la Plaça de Can Ganduxer per fer un taller molt refrescant. És Estiu i fa calor. Bebès: juguem amb aigua!\nHi ha piscines i cubells plens d'aigua amb joguines, petxines, palletes, ampolles d'aigua, esponges i altres elements per estimular els sentits dels nostres nadons.\nEls petits juguen a l'aire lliure sota la mirada amorosa dels seus pares. L'aigua els refresca i els fa estar en contacte amb la natura. Fa goig de veure'ls!\nL'Espai Nadó ha programat sesions de joc en relació a cada estació de l'any. Veniu i comproveu com és de beneficiós per els nostres petits i per a nosaltres com a pares.\nPublicat per Espai Nadó a 10:39 Cap comentari:\nProgramació mes de setembre\nTornem de les vacances amb molta energia i ganes de trobar-nos per parlar, compartir dubtes i experiències sobre la lactància materna i altres temes de criança dels nostres bebès. Aquesta és la proposta per aquest mes:\nDijous 8 a les 17:30h Juguem amb aigua. Al parc de Can Ganduxer. Recomenem portar una tovallola, bolquer d'aigua i una muda de recanvi pel nadò. Si plou, farem una activitat alternativa a la sala d'actes del Centre Cultural Can Ganduxer. Org. Associació Espai Nadó Les Franqueses, Grup de Lactància i Criança Respectuosa.\nDijous 15 a les 17:30h Ioga per embarassades a càrrec de l'Isabel Curós Berga, Professora de Ioga i Fisioterapeuta. Cal portar roba cómoda. Per les famílies amb nadons farem una rotllana al Parc davant de Can Ganduxer. Org. Associació Espai Nadó Les Franqueses, Grup de Lactància i Criança Respectuosa.\nDijous 22 a les 17:30h La Rotllana: parlem de… la tornada de vacances. Espai per compartir experiències, dubtes i alegries. El tema és un pretext per trobar-nos i enriquir-nos mútuament amb els relats de les coses que ens passen com a pares i mares de bebès. Can Ganduxer. Org. Associació Espai Nadó Les Franqueses, Grup de Lactància i Criança Respectuosa.\nDijous 29 a les 17:30h Xerrada: “Permisos de maternitat, paternitat i lactància” a càrrec de Marta Reche Lavado, advocada. A Can Ganduxer. Org. Associació Espai Nadó Les Franqueses, Grup de Lactància i Criança Respectuosa.\nL'Espai Nadó, com associació sense ànim de lucre, us informa que totes aquestes activitats són gratuïtes i obertes a tothom.\nPublicat per Espai Nadó a 14:39 Cap comentari:\nNotícia de premsa: Alerta alimentària per a bebès i embarassades\n"Nada de espinacas o acelgas en los purés de los bebés menores de un año. Consumo cero de pescados como el atún rojo o el pez espada para mujeres embarazadas y niños menores de tres años. ¿Esa costumbre de rociar con vino blanco el caparazón del centollo y luego comerlo a cucharadas? Mejor no deleitarse con este manjar muy a menudo. La Agencia Española de Seguridad Alimentaria y Nutrición (AESAN) ha endurecido las recomendaciones sobre el consumo de estos alimentos por su elevado contenido en mercurio (grandes peces), cadmio (crustáceos) y nitratos (hortalizas)." El País\nPublicat per Espai Nadó a 11:42 Cap comentari:\nNotícia: Neix l'Espai Nadó a la TVLes Franqueses\nLa Televisió de Les Franqueses va gravar el nostre primer acte: la presentació del Grup de lactància i criança respectuosa, l'Espai Nadó, i la xerrada "Sobre l'inici de la Lactància Materna" a càrrec de l'Imma Roure.\nClikeu en aquest enllaç per veure'l: TV Les Franqueses\nPublicat per Espai Nadó a 5:02 Cap comentari:\nEl dijous 28 de juliol, la Gemma Rosanes i la Laura Balcells ens van sorprendre amb una proposta molt juganera: fer una panera dels tresors als nostres bebès.\nLa Gemma és professora d'Infantil i Primària i la Laura diplomada en Teràpia Ocupacional. Són dues de les nostres mares. Ens van explicar què són les paneres del tresors i ens van parlar sobre la introducció al joc heurístic.\nEls bebès van experimentar amb tota mena de materials, de textures, olors i colors i els pares i mares van emportar-se un munt d'idees per poder fer les seves pròpies paneres.\nDurant el mes d'Agost, l'Espai Nadó no organitzarà cap activitat. En el pròxim post penjarem les activitats que tenim previstes per la tornada de vacances.\nPublicat per Espai Nadó a 14:18 Cap comentari:\nCurs intensiu de massatge per nadons del 28 de des...\nXerrada sobre lactància materna en el marc de la F...\nRotllana dijous 17 de novembre: parlem de l'arriba...\nTele 2: Lactancia materna, parto respetado y cuida...\nRotllana: Parlem de la introducció a l'alimentació...\nInformació: Carlos González "alimentació complemen...\nMaterial a la web: Conservació i extracció de la l...\nSetmana mundial de la lactància materna: dar la te...\nXerrada: Permisos de maternitat, paternitat i lact...\nVem fer rotllana i vem parlar de la tornada de les...\nInformació: Inscripció pel taller intensiu de mass...\nNotícia de premsa: Alerta alimentària per a bebès ...


La ideologia del turisme | Tot Inclòs\nLluitar contra el turisme també és combatre els valors de la classe mitjana, la base on es fonamenta el capitalisme modern.\nLa irrupció del turisme tal com el coneixem està clarament relacionat amb l’expansió i la consolidació de les anomenades classes mitjanes. No és fins després de la postguerra mundial i fins a la instauració de l’anomenat Estat del Benestar que la indústria turística inicia la seva fulgurant expansió. D’aquesta manera, és en els països que primerament desenvolupen aquest nou ordre social i econòmic (Suècia, el Regne Unit, la República Federal d’Alemanya, etc.) on sorgeixen les masses de gent que inauguraran els primers grans blocs hotelers.\nFamília «made in capitalisme».\nCom molt bé han investigat Ivan Murray i Joan Buades, aquesta primera expansió de la indústria turística ve impulsada per la tutela política i econòmica dels Estats Units en la vella Europa. Per exemple, a l’Estat espanyol són aquestes directrius (Pla d’Estabilització Econòmica) les que animen al franquisme a fer d’Espanya una de les principals receptores d’aquesta incipient indústria. Així, durant els anys 60 els turistes que visiten les costes de l’Espanya feixista ja es comencen a comptar per milions. Per contra, en aquells mateixos anys, i en brutal paradoxa, és quan s’inicia la gran emigració d’espanyols als països d’Europa d’on provenien gran part dels turistes (segons xifres oficials de l’Institut Espanyol d’Emigració (IEE) entre1959 i 1973 emigraren al continent europeu 1.066.440 persones). A més, és en aquesta mateixa dècada quan es produeix l’immens èxode rural cap a les ciutats i també cap a les noves zones turístiques de la costa mediterrània (entre 1961 i 1965 gairebé 2 milions de persones abandonaren els seus pobles1).\nCom veim, no és casual que l’expansió turística i la consolidació de la societat de consum vagin en paral·lel a l’abandonament del medi rural i a la conversió de la major part de la classe treballadora en classe mitjana. Avui dia es parla molt sobre la reculada d’aquest estament social a causa de la crisi. Del que no es parla tant, però, és dels sistemes d’idees i de valors que ha adoptat aquesta classe, que són la base en què s’assenta el capitalisme de la modernitat i per extensió la seva primera indústria avui dia, el turisme.\nNo és casual que l’expansió turística i la consolidació de la societat de consum vagin en paral·lel a l’abandonament del medi rural i a la conversió de la major part de la classe treballadora en classe mitjana\nLa ideologia de l’actual classe mitjana és en grosso modo hereva de la que tenia la petita burgesia dels inicis de la revolució industrial (dret a la propietat, seguretat, devoció pel progrés, conservadorisme, rebuig del col·lectivisme, etc.). Però no és fins després del trauma de la Segona Guerra Mundial quan adoptarà els seus trets més representatius, ja que d’aquesta apocalíptica contesa sorgí un nou ordre mundial, dominat pels Estats Units per una banda i per la Unió Soviètica per l’altra. Pel que fa al bloc occidental (que és d’on sorgeix el turisme de masses), aquest adopta en general una política de caire socialdemòcrata o keynessiana, la qual és vista per les elits corresponents com la millor manera d’impulsar l’economia i també com la fórmula per desactivar l’amenaça de la revolució proletària. Durant aquests anys les classes treballadores aconsegueixen major benestar econòmic i una sèrie de millores socials, entre les quals les vacances pagades. Però aquest augment de la seva condició social2 havia d’estar guiat per l’adopció una sèrie de valors i idees que fessin possible que aquests avantatges socials servissin als interessos d’expansió del capitalisme. Una tasca de la qual s’encarregarà la poderosa indústria mediàtica, en gran expansió en aquella època gràcies sobretot a la televisió, que serà l’estrella del sistema de propaganda que constantment difondrà les suposades bondats relacionades amb la societat de consum, així com la ideologia que cal adoptar. Per tant, amb una classe treballadora reconvertida en eufòrica classe mitjana, i amb una nova figura social com són les vacances, ja estava gairebé tot cuinat per començar a servir el suculent plat que ha estat el turisme per al capitalisme.\nContra la necessitat de fuita, de viatge, que ha construït el Sistema és clar que és molt difícil lluitar, perquè nosaltres mateixos també n’estam contagiats\nA més a més, altres mecanismes de caire sociològic han anat influint per fer de l’experiència turística una necessitat. En una societat preferentment urbana, de mentalitat individualista, on la vida gira al voltant del treball alienant (cadenes de muntatge, oficines, sector serveis, etc.), on l’avorriment està en consonància amb la desorientació sobre quin és el sentit vital de la nostra existència, estressada per tenir i gaudir més, i on constantment patim el metrallament constant de la fàbrica dels somnis infantils que és la indústria de l’oci i el consum, la gent necessita escapades, fuites de la realitat. I quina millor sortida d’aquesta hostil realitat que una sèrie de dies d’evasió a triar entre la multitud d’ofertes que ha sabut crear el sector turístic. Així, avui dia el fugitiu clàssic pot elegir entre una estada en un hotel de primera línia de platja, ja sigui en el tradicional mediterrani o en destinacions més exòtiques com poden ser les arenes que envolten el mar Carib o el mar de Xina. Per altra banda, la gran diversitat de fugitius que ha creat el capitalisme també té la seva oferta exclusiva d’escapatòria: gastronòmica, cultural, festosa, aventurera, antropològica, relaxant, rural, naturalista, residencial, esportista, sexual, etcètera, etcètera.\nContra aquesta necessitat vital que ha construït el Sistema està clar que és molt difícil lluitar perquè nosaltres mateixos també estam contagiats. Així no obstant, és urgent començar a lluitar contra el turisme. Però, si no podem obligar a la gent a no sortir, a no evadir-se, què podem fer per començar a qüestionar el turisme?\nEl Sistema uniformitza pensaments i paisatges.\nPrimerament, conscienciar a la gent de les conseqüències nefastes sobre el medi ambient i les comunitats receptores que té aquesta indústria. En aquest monogràfic i en l’anterior en tenim una important mostra que pot servir per a que la gent comenci a reflexionar seriosament sobre aquesta problemàtica. D’aquesta manera, posant-la en qüestió, arribaríem a la conclusió que el dret a fer turisme és un luxe3, ja que que només una quarta part de la població del planeta pot gaudir d’aquest privilegi. I tot això, quan els processos migratoris (molts relacionats amb les guerres, l’espoli i el canvi climàtic) estan augmentant. Igualment comprendríem la seva absoluta insostenibilitat i la seva impossible generalització a la resta de la humanitat.\nFinalment, per contrarestar la necessitat de fuita, de consum de sensacions que ven el turisme, què hi podem contraposar?\nD’entrada, combatre la mentalitat individualista i la ideologia4 que s’ha inculcat a les anomenades classes mitjanes. Contra l’individualisme propietari hem de donar l’alternativa de la comunitat, les bondats de la vida en comú (germanor, solidaritat, suport mutu, apoderament, etc.); la cooperació en oposició a la competitivitat; l’autogestió contra el consumisme de tot tipus; les virtuts de la cultura contra les clucales de la ignorància; la persona en oposició a la massa; la responsabilitat contra la mentalitat infantil; la vida rural contra la vida metropolitana; la solidaritat internacional contra el provincianisme petit burgès; la cultura pròpia contra la cultura de masses globalitzada; la lluita contra la passivitat; etc.\nAixí doncs, com diu el poeta:\n2 Orientada per una altra mentalitat hi hagués pogut haver la possibilitat de redirigir aquestes millores socials cap a un apoderament per tal d’enfortir la lluita contra el capitalisme.\n3 No oblidem també que és gràcies al petroli que la gent pot anar i venir ràpidament d’un lloc a un altre.


Els EUA multen amb 10.000 dòlars els nord-americans que van fer d'"escuts humans" a l'Iraq\nEl govern dels EUA ha imposat una multa de 10.000 dòlars als nord-americans que van ser a l'Iraq abans de l'inici de la guerra fent d'"escuts humans". Si no accepten pagar la multa, aquestes persones, vint en total, s'exposen a anar a judici i, en cas de perdre, podrien ser condemnats a fins a 112 anys de presó i a multes de fins a un milió de dòlars, tal com el Departament del Tresor dels EUA ha advertit.\nEls nord-americans que van ser a l'Iraq com a "escuts humans" hauran de pagar 10.000 dòlars de multa per haver violat les sancions que la llei dels EUA havia imposat al derrocat règim de Saddam Hussein, segons ha informat el diari "Sarasota Herald-Tribune". El diari cita un dels "escuts humans", Faith Fippinger, de 62 anys, veïna de Sarasota, a l'estat nord-americà de Florida, que ha afirmat que es negarà a pagar la multa. Fippinger ha assegurat que el Departament del Tresor li va proposar pagar els 10.000 dòlars o, en cas contrari, enfrontar-se a una llarga batalla judicial que podria costar-li més d'un milió de dòlars. "Si haig d'escollir entre les multes i l'empresonament, està clar que no contribuiré amb diners perquè el govern dels EUA segueixi reforçant el seu arsenal", ha dit Fippinger en una carta dirigida al Departament del Tresor. Segons el diari, els altres vint nord-americans que van fer d'"escuts humans" a l'Iraq abans de la intervenció militar anglonord-americana hauran de pagar la multa o exposar-se a condemnes que podrien arribar als 112 anys de presó i a multes d'un milió de dòlars.


Actualitzada 15/01/2019 a les 13:22\nPodria passar en qualsevol hospital públic de Catalunya. En el meu cas va ser a l’Hospital Sant Joan de Reus on el passat dimecres va morir el pare. Però avui no faré pas la necrològica.\nLa privacitat és un espai molt petit que per respecte i pudor només comparteixo amb el meu cercle més íntim. Vinc plorat de casa. Del que sí vull parlar-vos, és dels professionals, de les persones, que el van tractar i atendre i que ens van acompanyar per fer més passador el procés i el desenllaç. Dic el que penso i sento.\nUn dels dies li vaig dir directament a una d’elles que admirava el seu treball, dedicació i sensibilitat que anava més enllà de les obligacions. Les vivències d’aquests darrers mesos m’han encès la sang i escalfat la boca en comprovar com les circumstàncies econòmiques i polítiques han tibat extraordinàriament les condicions d’un model de sanitat pública que hem de defensar amb les dents. L’atenció a la fragilitat del cos i l’ànima dels pacients i familiars és prioritària pels qui creiem en els serveis públics. No hem d’acceptar discussions polítiques estèrils protagonitzades per electes de saló i administradors de despatx i calculadora que, a més, tenen la barra d’afirmar que defensen als ciutadans.\nEl sistema sanitari públic català és molt bo, però necessita decisions i recursos suficients per evitar que tot el pes del seu manteniment caigui sobre les espatlles dels seus professionals sovint en condicions laborals i materials precàries.\nLa sanitat pública de veritat no entén de termes municipals ni només de criteris de sostenibilitat. Escoltant les declaracions d’alguns polítics se’m regira l’estómac. La tàctica per intentar esgarrapar uns quants vots els porta a dir públicament –i això és el que compta– el que estic segur que no pensen quan ells o els seus familiars estan tocats per la vareta de la malaltia.\nLa politització, la partidització de la salut és una indecència que hauria d’estar penada per la llei i per les urnes. I, si no, pregunteu-li a qui des del box 12 de qualsevol hospital només espera calmar el dolor i recuperar l’esperança de viure.\nEm dedico al món de la sanitat i francament he de dir que tots hauríem de Donar-li recolzament i com bé diu aquest Senyor, ensenyar una mica les dents, cada vegada estem pitjor....\nComenta el contingut : Box 12


Comença el compte enrera! – Japanzone.cat\nDurant el certamen podrem gaudir d’una àmplia oferta d’activitats per a tots els gustos: tallers de cuina i cultura japonesa, trobades de jocs tradicionals i no poden faltar els tallers de dibuix i creació de manga.\nambé podrem gaudir dels diferents espais dedicats a les projeccions de pel·lícules i series anime, a les actuacions de grups musicals, les trobades amb els convidats i les diferents editorials per explicar-nos les seves novetats, les xerrades per endinsar-nos més en la cultura japonesa, l’espai pels youtubers i el concurs de cosplay.\nTampoc faltarà durant el festival una gran diversitat d’expositors, perquè els fans puguin fer les seves compres.\nUna gran novetat:\nEl dijous 2 de novembre, a la plaça Univers tindrà lloc el Sónar Barcelona Manga, amb la presència de destacats DJs japonesos. Dues hores del discjòquei i músic mundialment reconegut DJ Kentaro al Gran Escenari Cobert de la plaça Univers, un DJ molt connectat a l’univeres de l’anime i els videojocs. A més, el dijous té tarifa reduïda i el preu de l’entrada és de 5€.\nLa robòtica com a protagonista:\nEnguany, els robots, els metxes i els cíborgs dins del món del manga i l’anime tindran un paper protagonista. Durant els 5 dies del festival els visitants podran veure l’exposició: Somien els mechas amb ovelles elèctriques?, dedicada a la robòtica i com diferents autors claus han dibuixat i plasmat la tecnologia en els mangas i creant grans obres com: Astro Boy, Mazinger Z, Gundam, Neon Genesis Evangelion i Patlabor.\nL’exposició anirà acompanyada d’una zona d’exhibició de robots amb la participació d’empreses com ABB, KUKA, PAL ROBOTICS, STABULI i UNIVERSAL ROBOTS i de diverses activitats lúdiques i pedagògiques.\nA més a més, es comptarà amb la presència i participació del doctor Takanori Shibata, una de les grans eminències de la robòtica.\nDoncs ja saps, si no et vols perdre cap detall del Saló del Manga, només cal que entris en la seva pàgina i planifiquis la teva estada.\nPublicat el 20/10/2017 22/10/2017 Autor GodaiCategories Agenda, Saló del Manga Barcelona\nAnterior Entrada anterior: 14a edició Nits de Cinema Oriental de Vic: els films japonesos


Les estacions d'esquí podran obrir tots els seus dominis - Regió7 :: El Diari de la Catalunya Central\nLes estacions d'esquí podran obrir tots els seus dominis\nA les estacions d'esquí de la Cerdanya, la nevada ha permès tancar el període de sequera i apuntar a l'obertura de tots els dominis. Igualment, les estacions d'esquí nòrdic estan preparades per obrir a ple rendiment. Lles, Arànser i Guils podran estrenar ara la temporada forta.\nPel que fa a la Molina, aquest cap de setmana els visitants podran gaudir de més de 40 pistes obertes amb un gruix de 40 a 80 centímetres de neu pols, quantitats que poden variar amb la predicció de les nevades, segons va informar ahir la Molina en un comunicat. L'estació posarà en marxa onze remuntadors i obrirà totes les zones, ja que també estarà en servei el telecadira Alabau. Es podrà accedir a l'Slalom 4Motion i a gran part de l'snowpark.